વરુણ ધવન, જેકલીન ફર્નાડીઝ અને તાપસી પન્નુ સ્ટારર ફિલ્મ 'Judwaa 2' નું ટ્રેલર રીલીઝ થઇ ગયું છે. ડેવિડ ધવનના નિર્દેશમાં બનેલ આ ફિલ્મમાં વરુણ ધવન લીડ રોલમાં છે. Judwaa 2 સલમાનની વર્ષ ૧૯૯૭ માં સુપરહીટ રહેલ ફિલ્મ જુડવાની સિકવલ છે. તમને જણાવી દઈએ કે, ફિલ્મમાં સલમાન મહેમાનની ભૂમિકામાં છે. ફિલ્મ ૨૯ સપ્ટેમ્બરે રિલીઝ થશે. ટ્રેલરની વાત કરવામાં આવે તો ફિલ્મમાં વરુણ ધવન કોમેડી અવતારમાં નજર આવશે. ડબલ રોલમાં વરુણ ધવન પ્રેમ અને રાજા નામના યુવકના રોલમાં છે. જેમાં પ્રેમ એકદમ સીધોસાદો છે તો બીજી તરફ, રાજા એટલો જ બિંદાસ સ્વભાવનો છે.